Сёння ў Міхнаўшчыне жывуць тры жанчыны сталага веку, 57-гадовы сын адной з іх і яшчэ адзін мужчына, якому трошкі больш за 50, ён купіў пустую хату і атабарыўся ў вёсцы. Дамоў восем-дзевяць час ад часу наведваюць дачнікі, частку збудаванняў тут разабралі, штосьці згарэла. Затое нядаўна вуліцу ў Міхнаўшчыне, якая раней не мела назвы ўвогуле, назвалі Цэнтральнай. Лепшай яна ад гэтага не стала і ў дождж праехаць па вёсцы даволі праблематычна – загрузнеш.